פנדליס פנדלידיס

פָּנְדֶלִֿיס פָּנְדֶלִֿידִיס (ביוונית: Παντελής Παντελίδης;‏ 23 בנובמבר 1983 – 18 בפברואר 2016) היה זמר, מלחין ופזמונאי יווני. רבים משיריו זכו להצלחה רבה ביוטיוב. בהיותו בן 32, נספה בתאונת דרכים. פנדלידיס נולד לאַתִ'ינָֿה פַּנְדֶלִֿידוּ ולסְטָֿאוְורוֹס פַּנְדֶלִֿידִיס, וגדל בפרוור נֶאָה אִיוֹנִֿיָה (אנ') השוכן צפונית לאתונה. החל מגיל 7 שיחק פנדלידיס כדורגל בעמדת החלוץ, והגיע לרמת משחק מקצוענית. בגיל 17 גילו רופאיו כי סבל מקרדיומיופתיה. בעקבות ממצא זה, החליט פנדלידיס לחדול ממשחק פעיל. בהיותו תלמיד מצטיין, עבר פנדלידיס את המבחנים הפאן-הלניים (אנ'), והתקבל לבית הספר הימי למש"קי קבע, שם עבד כמש"ק. לאחר עשר שנות שירות צבאי בצי היווני, החליט לפרוש מצבא יוון, כדי להגשים את חלומו הגדול משחר ילדותו - להיות זמר. זאת - אף על פי שבעת פרישתו מהצבא, היה נטול השכלה וכישורים מוזיקליים, החיוניים לצורך הגשמת מטרה זו. בהיותו אוטודידקט, למד לבדו לנגן בגיטרה, אותה קיבל כמתנה מאביו, בשל הצטיינותו בלימודיו. פנדלידיס החל לנגן בגיטרה עוד בהיותו בן 11. בגיל 13 החל לכתוב את שיריו הראשונים, ובגיל 14–15 הלחין וניגן אותם בגיטרה. במקביל, עבד בדוכן הימורים מטעם הארגון היווני להימורים בכדורגל (אנ') שהיה בבעלות משפחתו בנֶאָה איוֹנִֿיָה, והמשיך בכך גם לאחר שהתפרסם. נוסף על עבודתו שהייתה בעלת זיקה לכדורגל, אהד פנדלידיס את קבוצת א.א.ק. אתונה. הוא נקשר לבני משפחתו, ובמסגרת ראיון שנערך עמו זמן מה לפני מותו, הודה בקרבתו הרבה לאמו. במשך כארבע שנים שר פנדלידיס במרכזי בילוי קטנים, בעודו עובד במקביל בצי היווני. כמו כן, הקליט באופן עצמאי הקלטות ביתיות, במסגרתן שר וניגן בגיטרה את שיריו, שאותם כתב קודם לכן. חבריו העלו סרטונים אלו ליוטיוב; באמצעות פלטפורמה זו, רכש פנדלידיס הכרה ופרסום הולכים וגוברים, בחלוף הזמן. ב-2012, קישר איש העסקים קֿוֹסְטַאס בֶּרְטַֿאקִיס את פנדלידיס עם הזמר וַאסִֿילִיס קַארַֿאס (אנ'), והקריירה של פנדלידיס החלה לנסוק. לאחר פגישה משותפת, חתמו השניים על חוזה הופעות, במסגרתו נקבע כי שני הזמרים ישתפו פעולה עם הזמרת פָּֿאוֹלָה (אנ'), במסגרת סדרת הופעות, אשר כונתה "קַארַֿאס - פָּֿאוֹלָה - פנדלידיס". סדרת הופעות זו עתידה הייתה להיערך באולם "Teatro Music Hall", השוכן באתונה, והמהווה במה עבור בכירי הזמרים היווניים, המקיימים בו לעיתים קרובות הופעות ענק בנוכחות קהל רב. בעקבות מאורע זה, החליט פנדלידיס לפרוש משירותו הצבאי בצי היווני, כדי להגשים את חלומו, אשר החל לרקום זה מכבר עור וגידים. הוא חתם על חוזה עם חברת התקליטים "Minos EMI" (אנ'), במסגרתו הקליט והוציא לאור את אלבום הבכורה שלו, אשר כונה: "לילות אלכוהוליים". אלבום זה ראה אור ב-2012, והגיע למעמד של פלטינה כפולה, בעבור מכירות של[דרושה הבהרה] עותקים. מתוך אלבום זה, נחל השיר "את לא מתאימה (לי), אני אומר לך (זאת)" הצלחה גדולה. סינגלים נוספים אשר נכללו באלבום זה היו: "מישהו מלווה אותי" (או: "אני בדייט"), "בואי נתערב שתחזרי", "האשליה שלי" (או: "אני משלה את עצמי") ו"שיכור על הצוק", אשר נחלו הצלחה בתחנות הרדיו היווניות השונות. פנדלידיס עצמו הודה, כי טרם כתיבתם של שיריו, קיבל השראה מחוויות וממאורעות שחווה במהלך חייו, או מסיפוריהם של האנשים הקרובים לו. אהבתו לאמו אַתִ'ינָֿה הייתה כה רבה, עד אשר הקדיש עבורה שיר, הנושא את שמה. פנדלידיס הופיע תמיד בליווי הגיטריסט סְטֶֿלְיוֹס בִּינִיאָֿרִיס, ועם חברו, דימיטריס כוֹרִינֿוֹס, שניגן בטוּבֶּלֶֿקִי (אנ'). ב-31 באוקטובר 2013, יצא לאור אלבומו השני: "קשת שחסרים בה שני צבעים". ב-2014, יצא לאור אלבומו השלישי: "ירח מלא ו (עוד) משהו - שאיפה (חלק ראשון)". ב-2015, יצא לאור אלבומו הרביעי: "ירח מלא ו (עוד) משהו - נשיפה (חלק שני)". במהלך תקופת פעילותו המוזיקלית הקצרה של פנדלידיס, הוקלטו 48 שירים, כולם פרי עטו, כאשר שישה מהם הקדיש לזמרים אחרים, הנמנים עם בכירי האמנים היווניים של ימינו: פָּֿאוֹלָה (אנ'), יָֿאנִיס פְּלֿוּטַארְכוֹס (אנ'), אֶלֶֿנִי חַאטְזִֿידוּ, אַמָארִילִֿיס ואִירִֿינִי פַּאפַּאדוֹפּֿוּלוּ. סדרה של שישה שירים שכתב והלחין פנדלידיס - ראו אור לאחר מותו. חמישה מהם, אשר בוצעו על ידו, הוקלטו טרם מותו, ושיר אחד בוצע על ידי אַמָארִילִֿיס. ארבעה חודשים לאחר מותו, ראה אור השיר הראשון: "אני זוכר". עשרה חודשים מאוחר יותר, ראה אור השיר השני בסדרה: "הזדמנות אחת נוספת". ב-18 בפברואר 2017, ביום השנה הראשון למותו, ראה אור השיר השלישי בסדרה: "ספינות על קרקעית הים", אשר קבע שיא צפיות חדש, בגרסתו היוונית של יוטיוב - עבור שיר פאן-הלני כלשהו: לאחר יום אחד בלבד מרגע פרסומו באתר, צבר השיר למעלה ממיליון צפיות. מספר חודשים לאחר מכן, ב-27 באוקטובר, ראה אור השיר הרביעי בסדרה: "אני אחיה", אשר נכתב והולחן על ידי פנדלידיס, ובוצע על ידי "אַמָארִילִֿיס". ב-1 בדצמבר, ראה אור השיר החמישי בסדרה: "שמרי על עצמך". ב-25 במאי 2018, ראה אור השיר השישי והאחרון בסדרת השירים: "שוב ושוב". פנדלידיס נהרג ב-18 בפברואר 2016 בשעות הבוקר המוקדמות, בתאונת דרכים שהתרחשה בכביש מעקף מעוקל העובר מעל מחלף בשדרת ווּלִיאַגְמֶֿנִיס (אנ'), בקטע השדרה העובר ברובע אֶלִינִיקֿוֹ (אנ') בדרומה של באתונה. מכוניתו מסוג מרצדס W164 ML 63 AMG (אנ') שחורה, סטתה ממסלולה והתנגשה במעקה הבטיחות (אנ'). הוא חולץ מהמכונית על ידי שוטרי משטרת התנועה (אנ') והובהל לבית החולים הכללי "אָסְקְלִיפִּֿיוֹ וֿוּלָאס", השוכן בחלקו הדרומי של פרבר וֿוּלָה (אנ'), שם נקבע מותו. הלווייתו של פנדלידיס נערכה יומיים לאחר מכן, ב-20 בפברואר, לעיני עשרות אלפי אזרחי אתונה אשר חלקו לו כבוד אחרון. מסע ההלוויה יצא מכנסיית סְפִּירִֿידוֹן הקדוש בנֶאָה איוֹנִֿיָה, שבה נהג להתפלל. ארונו כוסה בדגל יוון ובעשרות פרחים, והובל לבית הקברות "מֶטָאמֿוֹרְפוֹסִיס", שם נקבר פנדלידיס. שלושה חודשים לאחר מכן, נחשפו ממצאיה הטוקסיקולוגיים של התאונה, לפיהם פנדלידיס נהג תחת השפעת כמות גדולה של אלכוהול. בהודעה קצרה לכלי התקשורת נאמר כי על פי תוצאות הבדיקות הרפואיות הרשמיות, היו בדמו של הזמר בעת התאונה 2.72 מיליגרם אלכוהול. באוקטובר 2017 נסגר באופן סופי תיקו המשפטי של המקרה. Αλκοολικές οι νύχτες :2012 - לילות אלכוהוליים. Ουράνιο τόξο που του λείπανε 2 χρώματα :2013 - קשת שחסרים בה שני צבעים. Πανσέληνος και κάτι - Εισ-Πνοή [Α' Μέρος] :2014 - ירח מלא ו (עוד) משהו - שאיפה (חלק ראשון). Πανσέληνος και κάτι - Εκ-Πνοή [Β' Μέρος] :2015 - ירח מלא ו (עוד) משהו - נשיפה (חלק שני). Για Πάντα :2016 - לָנֶצַח. Καράβια στο βυθό :2017 - סירות על קרקעית הים. 2012: וַאסִֿילִיס קַארַֿאס (אנ') ופנדליס פנדלידיס - Για τον ίδιο άνθρωπο μιλάμε - אנו מדברים על אותו האדם (מיני אלבום). Της καρδιάς μου το γραμμένο :2015 - לבי כתב זאת. Θυμάμαι :2016 - אני זוכר. Άλλη μια ευκαιρία :2016 - הזדמנות אחת נוספת. Καράβια στο βυθό :2017 - סירות על קרקעית הים. 2017: אַמָארִילִֿיס (ביוונית: "Αμαρυλλίς") -‏Θα ζω - אני אחיה. Να 'σαι καλά :2017 - שמרי על עצמך. Πάλι Πάλι :2018 - שוב ושוב. Γίνεται & Όνειρο ζω + Αλκοολικές οι νύχτες - זה אפשרי + אני חי בחלום (או: אני חי את החלום) + לילות אלכוהוליים. פנדליס פנדלידיס, ברשת החברתית פייסבוק פנדליס פנדלידיס, ברשת החברתית אקס (טוויטר) פנדליס פנדלידיס, סרטונים בערוץ היוטיוב פנדליס פנדלידיס, במסד הנתונים הקולנועיים IMDb (באנגלית) פנדליס פנדלידיס, באתר Last.fm (באנגלית) פנדליס פנדלידיס, באתר MusicBrainz (באנגלית) פנדליס פנדלידיס, באתר Discogs (באנגלית) תמונות הג'יפ ההפוך של פנדליס פנדלידיס, דקות ספורות לאחר התרחשות תאונת הדרכים, במהלכה נהרג (ביוונית). תמונת הג'יפ ההפוך של פנדליס פנדלידיס, זמן מה לאחר התרחשות תאונת הדרכים, במהלכה נהרג (ביוונית). מכתב פרידה מפנדליס פנדלידיס (באנגלית). סיפורו הלא שגרתי ומותו בטרם עת של זמר הלאיקו פנדליס פנדלידיס (באנגלית). החיים הפשוטים של פנדליס פנדלידיס (באנגלית), סוכנות הידיעות Greek Reporter,‏ 18 בפברואר 2016. מקבץ שירים של פנדליס פנדלידיס (ביוונית). תיעוד הלווייתו של פנדליס פנדלידיס, בנוכחות עשרות אלפי תושבי אתונה (ביוונית). נהגה לעיתים: פָּדֶלִֿיס פָּדֶלִֿידִיס ביוונית: "Αθηνά Παντελίδου". ביוונית: "Σταύρος Παντελίδης" ביוונית: "Νέα Ιωνία". תרגום לעברית: "אִיוֹנִֿיָה החדשה". ביוונית: "Σχολή Μονίμων Υπαξιωματικών Ναυτικού". תעתיק מיוונית: סְכוֹלִֿי מוֹנִֿימוֹן אִיפַּאקְסִיוֹמַאטִיקֿוֹן נַאפְטִיקֿוּ. הערך ביוונית, לצורך תרגום עתידי. ביוונית: "Κώστας Μπερτάκης". תמונה: פנדלידיס לצד קֿוֹסְטַאס בֶּרְטַֿאקִיס. ביוונית (אותיות גדולות (אנ')):‏ "ΚΑΡΡΑΣ - ΠΑΟΛΑ - ΠΑΝΤΕΛΙΔΗΣ". סלוגן ההופעה של שלושת הזמרים; גלריית תמונות המכילה תמונות רבות של פנדליס פנדלידיס, באתר הרשמי של‏ "Teatro Music Hall" (ביוונית). ביוונית: "Δεν ταιριάζετε σου λέω". תעתיק מיוונית: דֶן טְרִיאָֿזֶטֶה סוּ לֶֿאוֹ. ביוונית: "Συνοδεύομαι". תעתיק מיוונית: סִינוֹדֶוֿוֹמֶה. ביוונית: "Πάμε στοίχημα θα ξαναρθείς". תעתיק מיוונית: פָּֿאמֶה, סְטִֿיכִימָה תַ'ה קְסַאנָארְתִֿ'יס. בתרגום חופשי לעברית: "אני מאמין באגדות". ביוונית: "Παραμυθιάζομαι". תעתיק מיוונית: פַּארַאמִיתִ'יאָֿזוֹמֶה. ביוונית: "Λιώμα σε γκρεμό". תעתיק מיוונית: לְיֿוֹמָה סֶה גְרֶמֿוֹ. פנדליס פנדלידיס - אַתִ'ינָֿה. הקלטה ביתית, אתר יוטיוב. ביוונית: "Στέλιος Μπινιάρης ". ביוונית: "Δημήτρης Χορινός ". ביוונית: "Τουμπελέκι". טוּבֶּלֶֿקִי הוא סוג של דרבוקה יוונית. ברחבי יוון הוא מכונה גם בשמות: "דוּבֶּלֶֿקִי" ("ντουμπελέκι"), "צִיבּוּרְלֶֿקִי" ("τσιμπουρλέκι") ו"טוּבֶּרְלֶֿקִי" ("τουμπερλέκι"). ביוונית: "Πάολα Φωκά". ביוונית: "Γιάννης Πλούταρχος". ביוונית: "Ελένη Χατζίδου". ביוונית: "Αμαρυλλίς". ביוונית: "Ειρήνη Παπαδοπούλου". הערך ביוונית, לצורך תרגום עתידי. פנדליס פנדלידיס - אני זוכר, אתר יוטיוב. פנדליס פנדלידיס - הזדמנות אחת נוספת, אתר יוטיוב. פנדליס פנדלידיס - ספינות על קרקעית הים, אתר יוטיוב. אַמָארִילִֿיס - אני אחיה, מילים ולחן: פנדליס פנדלידיס, אתר יוטיוב. פנדליס פנדלידיס - שמרי על עצמך, אתר יוטיוב. פנדליס פנדלידיס - שוב ושוב, אתר יוטיוב. תעתיק מיוונית: "Ελληνικό". תרגום לעברית: "יווני". ביוונית: "Ασκληπιείο Βούλας". ביוונית: "Αγίου Σπυρίδωνος". תעתיק מיוונית: אָגִֿיוּ סְפִּירִֿידוֹנוֹס. ראו גם: ספירידיון הקדוש. ביוונית: "κοιμητήριο Μεταμόρφωσης". תעתיק מיוונית: קִימִיטִֿירִיוֹ מֶטָאמֿוֹרְפוֹסִיס. תמונות ממסע הלוויה של פנדליס פנדלידיס, (ביוונית). קברו של פנדליס פנדלידיס, בתום מסע הנלוויה, (ביוונית). תעתיק מיוונית: אַלְכּוֹלִיקֶֿס אִי נִֿיכְטֶס. תעתיק מיוונית: אוּרָֿאנְיוֹ טֿוֹקְסוֹ פּוּ טוּ לִֿיפָּאנֶה דְיוֹ כְרֿוֹמַאטָה. תעתיק מיוונית: פַּאנְסֶֿלִינוֹס קֶה קָֿאטִי - אִיס-פְּנוֹאִֿי. תעתיק מיוונית: פַּאנְסֶֿלִינוֹס קֶה קָֿאטִי - אֶק-פְּנוֹאִֿי. תעתיק מיוונית: יַה פָּֿאנְדָה. תעתיק מיוונית: קַארָֿאוְוִיָה סְטוֹ וִויתֿ'וֹ. תעתיק מיוונית: יַה טוֹן אִֿידִיוֹ אָֿנְתְ'רוֹפּוֹ מִילָֿאמֶה. תעתיק מיוונית: טִיס קַארְדִיאָֿס מוּ טוֹ גְרַאמֶֿנוֹ. תעתיק מיוונית: תִ'ימָֿאמֶה. תעתיק מיוונית: אָֿלִי מְיָֿה אֵפְקֶרִֿייָה. תעתיק מיוונית: תַ'ה זוֹ. תעתיק מיוונית: נַה סֶה קַאלָֿה. תעתיק מיוונית: פָּֿאלִי פָּֿאלִי. "Παντελής Παντελίδης Discography at Discogs". נבדק ב-19 בפברואר 2016. {{cite web}}: (עזרה) תעתיק מיוונית: גִֿינֶטֶה + אֿוֹנִירוֹ זוֹ + אַלְכּוֹלִיקֶֿס אִי נִֿיכְטֶס.